****

###### ROMÂNIA Proiect

**JUDEŢUL MUREŞ** (nu produce efecte juridice)\*

**CONSILIUL LOCAL AL MUNICIPIULUI TÂRGU MUREŞ**

 **Iniţiator,**

 **PRIMAR,**

 **SOÓS ZOLTÁN**

**H O T Ă R Â R E A nr. \_\_\_\_\_\_\_**

 **din \_\_\_\_\_\_\_\_\_\_ 2024**

**privind** **modificarea și completarea anexei Hotărârii Consiliului Local** **al Municipiului Tg-Mureș nr.56 din 23 februarie 2023 privind** **Regulamentul de desfăşurare a activităţii comerciale cu produse şi servicii de piaţă pe raza administrativ-teritorială a Municipiului Târgu Mureş**

***Consiliul local al Municipiului Târgu Mureş, întrunit în şedinţă ordinară de lucru,***

 **Având în vedere:**

 Referatul de aprobare nr. 65226 din 11.12.2024 inițiat de Primar prin Direcţia activităţi social-culturale, patrimoniale şi comerciale, privind modificarea și completarea anexei Hotărârii Consiliului Local al Municipiului Tg-Mureș nr.56 din 23 februarie 2023 privind Regulamentul de desfăşurare a activităţii comerciale cu produse şi servicii de piaţă pe raza administrativ-teritorială a Municipiului Târgu Mureş

 Rapoartele compartimentelor de resort din cadrul aparatului de specialitate al primarului,

 Raportul Comisiilor de specialitate din cadrul Consiliului Local al Municipiului Târgu Mureş,

**În conformitate cu prevederile:**

- Legea nr.310/2024 pentru completarea art.6 din Ordonanța Guvernului nr.99/2000 privind comercializarea produselor și serviciilor de piață

- O.G. nr.99/2000 privind comercializarea produselor şi serviciilor de piaţă, republicată,

- H.G. nr.333/2003 pentru aprobarea Normelor metodologice de aplicare a O.G. nr. 99/2000,

 - Legea 265/2022 din 22 iulie 2022 privind registrul comerţului şi pentru modificarea şi completarea altor acte normative cu incidenţă asupra înregistrării în registrul comerţului,

- Legea nr.227/2015 privind Codul fiscal,

 - Legea nr.24/2000 privind normele de tehnică legislativă pentru elaborarea actelor normative,

**În temeiul** art.129, alin.(1) şi (14), al art.196, alin.(1), lit.a) şi al art.243, alin.(1), lit. a) din O.U.G. nr.57/2019 privind Codul administrativ, cu modificările şi completările ulterioare,

**H o t ă r ă ş t e:**

 **Art.I** Se aprobă modificarea și completarea anexei Hotărârii Consiliului Local al Municipiului Târgu Mureș nr.56 din 23 februarie 2023 privind Regulamentul de desfăşurare a activităţii comerciale cu produse şi servicii de piaţă pe raza administrativ-teritorială a Municipiului Târgu Mureş, astfel:

 **Art. I.1.** **Art.20** va avea următorul conținut:

 **" Art. 20** (1) Actul administrativ pentru comercializarea produselor şi serviciilor de piaţă în mod permanent, în structuri de vânzare cu sediu fix, este valabil pe **perioadă nedeterminată**, atât timp cât condiţiile iniţiale pentru care s-a solicitat acesta rămân nemodificate şi documentele care constituie dosarul de solicitare a acestuia sunt valabile.

(2) În cazul apariţiei oricăror modificări în tipul de activitate desfăşurată sau al schimbării suprafeţei structurii de vânzare - suprafaţa de vânzare şi/sau suprafaţa de servire - pentru care s-a solicitat actul administrativ pentru comercializarea produselor şi serviciilor de piaţă sau în cazul expirării documentelor depuse la dosarul constituit în vederea eliberării actului administrativ pentru comercializarea produselor şi serviciilor de piaţă, operatorul economic are obligaţia, în termen de 30 de zile calendaristice de la data începerii activităţii noi/modificate/expirării documentelor în vederea desfăşurării activităţii, să obţină un nou act administrativ pentru comercializarea produselor şi serviciilor de piaţă.

(3) În lipsa efectuării demersurilor prevăzute la alin. (2), actul administrativ pentru comercializarea produselor şi serviciilor de piaţă se suspendă în mod automat.”

**Art. I.2.** **Art.22** va avea următorul conținut:

**֞Art.22** Actul administrativ pentru comercializarea produselor şi serviciilor de piaţă poate fi modificat, la solicitarea titularului şi în condiţiile prevăzute în prezentul regulament, numai în ceea ce priveşte orarul de funcţionare a structurii de vânzare.”

**Art. I.3.** **Art. 57** va avea următorul conținut:

„**Art. 57**

Până la data de 31 martie 2025, titularul unui act administrativ pentru comercializarea produselor şi serviciilor de piaţă emis în condiţiile prezentului regulament, a cărei valabilitate este data de 31.12.2024, poate solicita emiterea unui alt act administrativ pe perioadă nedeterminată pe baza prezentării *„Declaraţiei în vederea emiterii actului administrativ pentru comercializarea produselor şi serviciilor de piaţă”*, al cărei model este prevăzut în Anexa nr. 6 la prezentul regulament, condiţionată de achitarea taxei de eliberare stabilită la art.44.”

 **Art.II** Celelalte prevederi ale Hotărârii Consiliului Local nr. 56 din 23 februarie 2023 rămân neschimbate.

**Art.III** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcţia Activităţi Social-Culturale, Patrimoniale şi Comerciale - Serviciul autorizări activităţi economice şi Biroul unic -, Direcţia Poliţia Locală Târgu Mureş, Serviciul Public Administraţia Domeniului Public, Direcţia Arhitect Şef şi Direcţia Fiscală Locală Târgu Mureş.

**Art.IV** În conformitate cu prevederile art.252, alin.(1), lit.c) și ale art.255 din O.U.G. nr.57/2019 privind Codul Administrativ, precum și ale art.3, alin.(1) din Legea nr.554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art.V** Prezenta hotărâre se comunică:

 - Direcţiei activităţi social-culturale, patrimoniale şi comerciale;

 - Direcţiei Poliţia Locală Târgu Mureş;

 - Serviciului Public Administraţia Domeniului Public;

-Direcţiei Arhitect Şef;

 - Direcţiei Fiscale Locală Târgu Mureş.

**Viză de legalitate,**

**Secretarul general al Municipiului Târgu Mureş**

 **Bordi Kinga**